**Ministru kabineta noteikumu projekta “Otrreizējo izejvielu uzskaites kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atkritumu apsaimniekošanas likuma (turpmāk – AAL) 4. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 1. janvārī ir stājušies spēkā AAL grozījumi, kas paredz, ka otrreizējās izejvielas, ja tās bez tālākas realizācijas tiek uzglabātas ilgāk par vienu gadu no iegūšanas brīža vai, ja tās tiek nogādātas apglabāšanai atkritumu poligonā, ir uzskatāmas par atkritumiem un apsaimniekojamas atbilstoši AAL prasībām.  Ministru kabineta noteikumu projekts (turpmāk – noteikumu projekts) nosaka vienotu kārtību, kādā Latvijā tiek veikta no atkritumiem iegūto otrreizējo izejvielu uzskaite. Tādējādi tiks nodrošināta iespēja kontrolēt otrreizējo izejvielu pretlikumīgu uzglabāšanu vai apsaimniekošanu.  Noteikumu projekts pilnveidos atkritumu apsaimniekošanas sistēmu, nosakot kārtību AAL ietverto prasību īstenošanai, otrreizējo izejvielu plūsmas izsekojamībai, kā arī ļaus kontrolēt neatbilstoši ilglaicīgu otrreizējo izejvielu uzglabāšanu.  Noteikumu projekts uzliek par pienākumu komersantiem, kuri no atkritumiem iegūst otrreizējās izejvielas, nodrošināt to uzskaiti, ar mērķi nodrošināt otrreizējo izejvielu uzglabāšanas ilguma kontroli.  Minēto prasību rezultātā, kā arī, veicot atbilstošus kontroles pasākumus, tiks būtiski ierobežota to komersantu darbība, kas šobrīd darbojas atkritumu apsaimniekošanas “pelēkajā zonā”, kā arī liegta iespēja komersantiem spekulēt ar terminu “otrreizējās izejvielas”, kas kopumā uzlabos atkritumu apsaimniekošanas sistēmu un sekmēs vides kvalitāti.  Noteikumu projektam būs pozitīva ietekme uz vidi, tas mazinās otrreizējo izejvielu ilglaicīgas uzglabāšanas vai neatbilstošas apsaimniekošanas potenciālos draudus videi un cilvēka veselībai, piesārņojošām vielām nokļūstot vidē no ilglaicīgi vai neatbilstoši uzglabātām otrreizējām izejvielām. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Valsts vides dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri nodarbojas ar otrreizējo izejvielu iegūšanu no atkritumiem, sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Lai nodrošinātu otrreizējo izejvielu apsaimniekošanu saskaņā ar noteikumu projektu, komersantiem būs nepieciešams veikt iegūto otrreizējo izejvielu uzskaiti otrreizējo izejvielu žurnālā papīra vai elektroniskā veidā. Otrreizējo izejvielu uzskaite komersantiem neradīs būtisku administratīvo slogu. |
| 3. | Administratīvo izmaksu monetārs novērtējums | Otrreizējo izejvielu uzskaite komersantiem neradīs būtisku administratīvo slogu, līdz ar to nav attiecināms administratīvo izmaksu monetārs novērtējums. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) 2018. gada 6. februārī, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Sadaļa tiks aizpildīta pēc sabiedrības līdzdalības rezultātu saņemšanas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Slaidiņa 67026487

[natalija.slaidina@varam.gov.lv](mailto:natalija.slaidina@varam.gov.lv)